turjo4nis/wikipedia-bn-dump-20250701 huggingface dataset:
দজলা–ফোরাত নদী ব্যবস্থা

দজলা এবং ফোরাত তাদের উপনদীগুলোর সাথে পশ্চিম এশিয়ায় একটি প্রধান নদী ব্যবস্থা গঠন করে। পূর্ব তুরস্কের আর্মেনীয় উচ্চভূমি থেকে উদ্ভূত নদীগুলো সিরিয়া ও ইরাকের মধ্য দিয়ে প্রবাহিত হয়ে পারস্য উপসাগরে পতিত। এই নদী ব্যবস্থাটি প্যালেয়ার্টিক দজলা-ফোরাত বাস্তু অঞ্চলের অংশ, যা ইরাক এবং তুরস্ক, সিরিয়া, ইরান, সৌদি আরব, কুয়েত এবং জর্ডানের অন্তর্ভুক্ত।

পূর্বাঞ্চলীয় আনাতোলিয়ার পাহাড়গুলোতে নদীগুলোর উৎস এবং উচ্চতর উৎস থেকে নদীগুলো উপত্যকায় এবং গিরিখাদের মধ্য দিয়ে সিরিয়া এবং উত্তর ইরাকের উপকূলে এবং তারপর মধ্য ইরাকের সমভূমিতে পৌঁছায়। নদীগুলো কেন্দ্রীয় সমভূমির মধ্য দিয়ে দক্ষিণ-পূর্ব দিকের প্রবাহে প্রবাহিত হয় এবং আল-কুরনাহে শায়েত আল-আরব গঠন করে এবং পারস্য উপসাগরে পতিত হয়।

উর্বর চন্দ্রবলয় অঞ্চলের অংশ হিসাবে এই অঞ্চলটির ঐতিহাসিক গুরুত্ব রয়েছে, যেখানে মানব সভ্যতার প্রথম আবির্ভূত হয় বলে মনে করা হয়।

ভূগোল
এই বাস্তু এলাকাটি দুটি বড় নদী দজলা এবং ফোরাত দ্বারা চিহ্নিত করা হয়। নদীগুলোতে কয়েকটি ছোট উপনদী রয়েছে, যেগুলো মরুভূমির চারপাশে অগভীর মিঠা জলাশয়, ঝোপঝাড় এবং খড়ের বন নিয়ে গঠিত। এই বিশাল জলাভূমি সমগ্র উচ্চ পারস্য উপসাগরের বাস্তুতন্ত্রের জন্য অত্যন্ত গুরুত্বপূর্ণ। ঐতিহাসিকভাবে, এলাকাটি মেসোপটেমিয়া নামে পরিচিত। বৃহত্তর উর্বর চন্দ্রকলার অংশ হিসেবে এই অঞ্চলে উরুক যুগে শিক্ষিত শহুরে সভ্যতার সর্বপ্রথম উত্থান দেখা দেয়। যার কারণে অঞ্চলটিকে প্রায়শই "সভ্যতার শৈশব" হিসেবে বর্ণনা করা হয়।

১৯৮০-এর দশকে ইরান-ইরাক যুদ্ধ এই অঞ্চলের সীমানার মধ্যে সংগঠিত হওয়ার কারণে জলা এলাকাটি গুরুতর বিপদে পড়ে। ইরাকের জলাভূমি, যেখানে মার্শ আরবরা বাসবাস করতো তা প্রায় পুরোপুরি শুকিয়ে গেছে এবং সম্প্রতি পুনরুদ্ধারের লক্ষণ দেখা যাচ্ছে।

সাধারণ বিবরণ
এই অঞ্চলের জলবায়ু সাধারণত উষ্ণ এবং শুষ্ক। পারস্য উপসাগরের উত্তরাংশে ফোরাত, দজলা এবং কারুন নদীগুলোর বিস্তৃত প্লাবনভূমি রয়েছে, যা প্রচুর স্থায়ী হ্রদ, খড়ের জঙ্গল এবং বন নিয়ে গঠিত। এই জলাভূমিতে জলজ গাছপালা, নলখাগড়া, রাশেস এবং প্যাপিরাসসহ অসংখ্য প্রজাতির জলজ উদ্ভিদ রয়েছে।

জল বিতর্ক
১৯৬০-এর দশকে তুরস্ক দজলা এবং ফোরাত নদী থেকে জল সংগ্রহ, সেচ এবং জলবিদ্যুৎ শক্তির উৎপাদনের উদ্দেশ্যে সরকারি প্রকল্পে (জিএপি প্রকল্প) ২২টি বাঁধ নির্মাণ করে। এর ফলে ইরাক, তুরস্ক ও সিরিয়ার মধ্যে শুরু হয় জলের অধিকার বিষয়ক সমস্যা।

তথ্যসূত্র

বহিঃসংযোগ

ফার্সি উপসাগরীয় চিত্র

শাত্ত আল-আরব অববাহিকা
স্বাদু জলের পরিবেশগত অঞ্চল
কুয়েতের ভূগোল
লামচর ইউনিয়ন

লামচর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
রামগঞ্জ উপজেলার দক্ষিণাংশে লামচর ইউনিয়নের অবস্থান। এ ইউনিয়নের উত্তর-পশ্চিমে চণ্ডিপুর ইউনিয়ন, উত্তরে রামগঞ্জ পৌরসভা ও দরবেশপুর ইউনিয়ন, দক্ষিণ-পূর্বে করপাড়া ইউনিয়ন এবং দক্ষিণ-পশ্চিমে লক্ষ্মীপুর সদর উপজেলার উত্তর হামছাদী ইউনিয়ন ও রায়পুর উপজেলার কেরোয়া ইউনিয়ন অবস্থিত।

প্রশাসনিক কাঠামো 
লামচর ইউনিয়ন রামগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

শিক্ষা ব্যবস্থা

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার 
পানপাড়া বাজার,নোয়াহাট বাজার, মাঝিরগাঁও বাজার, ইসলামিয়া বেড়ি বাজার, ডাগ্যাতলি বাজার, দেওয়ান বাজার,মোহাম্মদিয়া বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 রামগঞ্জ উপজেলা
 রামগঞ্জ থানা
 লক্ষ্মীপুর জেলা

তথ্যসূত্র

বহিঃসংযোগ 

রামগঞ্জ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
দরবেশপুর ইউনিয়ন

দরবেশপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
রামগঞ্জ উপজেলার দক্ষিণাংশে দরবেশপুর ইউনিয়নের অবস্থান। এ ইউনিয়নের দক্ষিণে করপাড়া ইউনিয়ন ও লামচর ইউনিয়ন, পশ্চিমে লামচর ইউনিয়ন, উত্তরে রামগঞ্জ পৌরসভা ও ভাদুর ইউনিয়ন, উত্তর-পূর্বে ভোলাকোট ইউনিয়ন এবং পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।

প্রশাসনিক কাঠামো 
দরবেশপুর ইউনিয়ন রামগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

শিক্ষা ব্যবস্থা

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান প্রভিটা পার্ক

উল্লেখযোগ্য ব্যক্তি 
বাংলাদেশের জনপ্রিয় অভিনেতা মাহফুজ আহমেদ, অভিনেত্রী দিলারা জামান। মুক্তিযুদ্ধের অন্যতম সংঘাতক বঙ্গবন্ধুর ঘনিষ্ঠজন আব্দুল হাসিম পুলিশ। সাবেক প্রধান বিচারপতির রুহুল আমিন।

জনপ্রতিনিধি 
 বর্তমান চেয়ারম্যান: মিজানুর রহমান

আরও দেখুন 
 রামগঞ্জ উপজেলা
 রামগঞ্জ থানা
 লক্ষ্মীপুর জেলা

তথ্যসূত্র

বহিঃসংযোগ 

রামগঞ্জ উপজেলার ইউনিয়ন
করপাড়া ইউনিয়ন, রামগঞ্জ

করপাড়া বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

জনসংখ্যা 
জনসংখ্যা ৩৪০০০ জনেরও অধিক

অবস্থান ও সীমানা 
রামগঞ্জ উপজেলার সর্ব-দক্ষিণে করপাড়া ইউনিয়নের অবস্থান। এ ইউনিয়নের উত্তরে দরবেশপুর ইউনিয়ন ও রামগঞ্জ পৌরসভা, উত্তর-পশ্চিমে লামচর ইউনিয়ন, পশ্চিমে লামচর ইউনিয়ন ও লক্ষ্মীপুর সদর উপজেলার উত্তর হামছাদী ইউনিয়ন, দক্ষিণে লক্ষ্মীপুর সদর উপজেলার বশিকপুর ইউনিয়ন ও নোয়াখালী জেলার চাটখিল উপজেলার সাহাপুর ইউনিয়ন, পূর্বে নোয়াখালী জেলার চাটখিল উপজেলার সাহাপুর ইউনিয়ন এবং উত্তর-পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।

প্রশাসনিক কাঠামো 
করপাড়া ইউনিয়ন রামগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ। বর্তমানে গ্রামের সংখ্যা – ১৬ টি। মৌজার সংখ্যা – ১১ টি।

শিক্ষা প্রতিষ্ঠান 
 গাজীপুর সরকারি প্রাথমিক বিদ্যালয়
 বদরপুর সরকারি প্রাথমিক বিদ্যালয়
 গাজীপুর রাজ্জাকিয়া জনকল্যান উচ্চ বিদ্যালয়
 শাহ্ জকি উদ্দিন সরকারি প্রাথমিক বিদ্যালয়
 শাহ্ জকি উদ্দিন উচ্চ বিদ্যালয়
 ডুমুরিয়া ইসলামিয়া মহিলা দাখিল মাদ্রাসা
 বদরপুর ইসলামিয়া দাখিল মাদ্রাসা
 করপাড়া নুরে মদিনা দাখিল মাদ্রাসা
 আশরাফুল মাদারিস ভাটিয়ালপুর
 আবু হুরায়রা রা. নূরানী ও হাফিজিয়া মাদ্রাসা।

হাট-বাজার 
 শ্যামপুর মিয়ার বাজার।
 গাজীপুর বাজার।

দর্শনীয় স্থান 
শাহ্ জকির মাজার।

উল্লেখযোগ্য ব্যক্তি 
 আল্লামা লুৎফর রহমান- ইসলামি স্কলার, মুফাসসির, রাজনীতিবিদ এবং বাংলাদেশ মাজলিসুল মুফাসসিরিনের প্রতিষ্ঠাকালীন সভাপতি।

জনপ্রতিনিধি

আরও দেখুন 
 রামগঞ্জ উপজেলা
 রামগঞ্জ থানা
 লক্ষ্মীপুর জেলা

তথ্যসূত্র

বহিঃসংযোগ মুলত এটি পুনম দের বাসা

রামগঞ্জ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
করপাড়া ইউনিয়ন

করপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 করপাড়া ইউনিয়ন, গোপালগঞ্জ সদর; (গোপালগঞ্জ জেলা)
 করপাড়া ইউনিয়ন, রামগঞ্জ; (লক্ষ্মীপুর জেলা)

অন্যান্য স্থান 
 করপাড়া, বিশ্বনাথ, সিলেট
ভোলাকোট ইউনিয়ন

ভোলাকোট বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
রামগঞ্জ উপজেলার পূর্বাংশে ভোলাকোট ইউনিয়নের অবস্থান। এ ইউনিয়নের পশ্চিমে ভাদুর ইউনিয়ন, উত্তরে নোয়াগাঁও ইউনিয়ন ও ভাটরা ইউনিয়ন, পূর্বে ভাটরা ইউনিয়ন ও নোয়াখালী জেলার চাটখিল উপজেলার বদলকোট ইউনিয়ন এবং দক্ষিণে নোয়াখালী জেলার চাটখিল উপজেলার পরকোট ইউনিয়ন অবস্থিত।

প্রশাসনিক কাঠামো 
ভোলাকোট ইউনিয়ন রামগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

শিক্ষা ব্যবস্থা

যোগাযোগ ব্যবস্থা

খাল ও নদী : থ্রি জানের খাল যাহা মেঘনা নদী বিধৌত একটি ঐতিহ্যবাহী খাল ছিলো,এক সময় বঙ্গোপসাগর থেকে বজরা করে নোয়াখালী হয়ে এই খাল দিয়ে অত্র অঞ্চলের বাণিজ্যিক কার্য সম্পাদন হতো অথচ আজ কালের পরিক্রমা এই খাল নিশ্চিহ্ন এবং শতকরা ৮০ ভাগ কৃষি সেচের যোগান দিতো যে খাল তা আজ মৃত ভাগাড়।প

হাট-বাজার 
নাগমুদ বাজার, আথককরা বাজার, টিওরী বাজার, দশভাইয়ের বাজার,কচু মার্কেট,দুধরাজপুর রাজার।

দর্শনীয় স্থান 
 নাগমুদ দিঘীপাড়।
 লক্ষীধরপাড়া দিঘী।

উল্লেখযোগ্য ব্যক্তি 
এটিএম শামসুজ্জামান

জনপ্রতিনিধি 
আলহাজ্ব মোঃ দেলোয়ার হোসেন দিলু। (স্বতন্ত্র, চশমা প্রতীক)

আরও দেখুন 
 রামগঞ্জ উপজেলা
 রামগঞ্জ থানা
 লক্ষ্মীপুর জেলা

তথ্যসূত্র

বহিঃসংযোগ 

রামগঞ্জ উপজেলার ইউনিয়ন
ভাটরা ইউনিয়ন, রামগঞ্জ

ভাটরা বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
রামগঞ্জ উপজেলার সর্ব-পূর্বে ভাটরা ইউনিয়নের অবস্থান। এ ইউনিয়নের পশ্চিমে নোয়াগাঁও ইউনিয়ন ও ভোলাকোট ইউনিয়ন, দক্ষিণে ভোলাকোট ইউনিয়ন, পূর্বে নোয়াখালী জেলার চাটখিল উপজেলার বদলকোট ইউনিয়ন, উত্তর-পূর্বে চাঁদপুর জেলার শাহরাস্তি উপজেলার চিতোষী পশ্চিম ইউনিয়ন এবং উত্তরে চাঁদপুর জেলার শাহরাস্তি উপজেলার সূচীপাড়া দক্ষিণ ইউনিয়ন অবস্থিত।

প্রশাসনিক কাঠামো 
ভাটরা ইউনিয়ন রামগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

শিক্ষা ব্যবস্থা

শিক্ষা প্রতিষ্ঠান 
ভাটরা উচ্চ বিদ্যালয়। 

ভাটরা সরকারী প্রাথমিক বিদ্যালয়

ভাটরা ইসলামিয়া দাখিল মাদ্রাসা।

দল্টা ডিগ্রি কলেজ। 

দল্টা রহমানিয়া উচ্চ বিদ্যালয়। 

দল্টা সরকারি প্রাথমিক বিদ্যালয়।    

বাউর খাঁড়া সরকারি প্রাথমিক বিদ্যালয়।   

জাফর নগর ইসলামিয়া দাখিল মাদ্রাসা।   

ভাস্করপুর সরকারী প্রাথমিক বিদ্যালয়।   

জাফর নগর সরকারী প্রাথমিক বিদ্যালয়।

পাঁচরুখী সরকারি প্রাথমিক বিদ্যালয়।

যোগাযোগ ব্যবস্থা

খাল ও নদী

হাট-বাজার 
 দল্টা বাজার
 ভাটরা বাজার
পানিয়লা বাজার

দর্শনীয় স্থান

উল্লেখযোগ্য ব্যক্তি 
নিশাত মজুমদার বাংলাদেশের প্রথম নারী এভারেস্ট বিজয়ী । তার বাড়ি ভাটরা ইউনিয়ন এর মজুমদার বাড়ি। ১৯৭১ সালে এই বাড়িতে রাজাকার বাহিনীর সহায়তায় পাক-বাহিনী আগুন দেয়।

লক্ষ্মীপুর জেলা পরিষদ চেয়ারম্যান: আলহাজ্ব মোঃ শাহজাহান ।

জনপ্রতিনিধি: বর্তমান চেয়ারম্যান- শেখ শামসুল আলম বুলবুল ( বুলু চেয়ারম্যান)

আরও দেখুন 
 রামগঞ্জ উপজেলা
 রামগঞ্জ থানা
 লক্ষ্মীপুর জেলা

তথ্যসূত্র

বহিঃসংযোগ 

রামগঞ্জ উপজেলার ইউনিয়ন
ভিম (লেখা সম্পাদক)

ভিম (; ভি ইম্প্রুভডের সংকোচিত রূপ) হলো বিল জয়ের ইউনিক্স সিস্টেমের জন্যে ভি টেক্সট এডিটরের একটি ক্লোন।  ব্রাম মোলেনার অ্যামিগার জন্যে স্টিভি এডিটরের পোর্টের সোর্সের উপর ভিত্তি করে লিখেন এবং  ১৯৯১ সালে সবার জন্যে উন্মুক্ত করেন। ভিম সিএলআইয়ে ও গুইয়ে স্বকীয়ভাবে কাজ করার জন্যে দুভাবেই ডিজাইন করা হয়েছে।  ভিম হলো ফ্রি ও ওপেন সোর্স সফটওয়্যার। 

যদিও মূলিত অ্যামিগার জন্যে মুক্তি পেয়েছিলো, ভিম তখন থেকেই অন্য অনেক প্ল্যাটফর্মের জন্যেও ডেভেলপ করা হয়। ২০০৬ সালে, "লিনাক্স জার্নাল" পাঠকদের মধ্যে এটি সবচেয়ে জনপ্রিয় টেক্সট এডিটর; ২০১৫তে স্ট্যাক ওভারফ্লো ডেভেলপার সার্ভেতে তৃতীয় জনপ্রিয় টেক্সট এডিটর, এবং ২০১৮তে ৫ম সবচেয়ে জনপ্রিয় টেক্সট এডিটর হিসেবে নির্বাচিত হয়।

ইন্টারফেস 

ভি-এর মত ভিমের ইন্টারফেস মেনু বা আইকন-ভিত্তিক নয়, বরং টেক্সট ব্যবহারকারী ইন্টারফেসভিত্তিক যেখানে কমান্ড দিয়ে কর্ম সম্পাদন করা হয়; এটার গুই মোড যদিও সাধারণভাবে ব্যবহৃত কমান্ডের জন্যে মেনু এবং টুলবার সংযুক্ত করে কিন্তু পূর্ণ কার্যকারিতা এখনও কমান্ড লাইনেই নিহিত। ভি(এবং বিস্তৃতরূপ ভিম) টাপিস্টের আঙুল হোম রোতেই রাখতে উদ্বুদ্ধ করে, যেটি টাচ টাইপিস্টের জন্যে একটি বাড়তি সুবিধা।

vimtutor কমান্ডের মাধ্যমে ভিমে নতুনদের জন্যে বিল্ট ইন টিউটোরিয়াল রয়েছে। এছাড়াও ভিম ব্যবহারকারী  ম্যানুয়াল রয়েছে, যেখানে ভিমের বৈশিষ্ট্যসমূহ বর্ণিত হয়েছে। 

ভিমে বিল্ট ইন সাহায্যের সুবিধাও রয়েছে, যা :help কমান্ডের মাধ্যমে পাওয়া যায়।

কাস্টমাইজেশন 
ভিমের ক্ষমতার অংশবিশেষ হলো, এটি বিস্তৃতভাবে কাস্টমাইজ করা যায়। প্রাথমিক ইন্টারফেস নিয়ন্ত্রণের জন্যে অনেকগুলো অপশন রয়েছে এবং সাথে সাথে ব্যবহারকারী ব্যক্তিগতকৃত কি ম্যাপও সংজ্ঞায়িত করতে পারে, যাকে ম্যাক্রোস বলা হয়। এছাড়াও  তারা কিস্ট্রোকের ক্রম স্বয়ংক্রিয় করতে পারে, এমনকি অভ্যন্তরীণ বা ব্যবহারকারী-সংজ্ঞায়িত ফাংশনও কল করতে পারে।

ভিমের কার্যকারিতা বিস্তৃত করতে বা নতুন কার্যকারিতা যোগ করতে, অনেকগুলো প্লাগ-ইন রয়েছে। এ জটিল স্ক্রিপ্টগুলো অধিকাংশ সময় লেখা হয় ভিমের অভ্যন্তরীন স্ক্রিপ্টিং ভাষা, ভিমস্ক্রিপ্ট বা ভিমএলে।  লুয়া(ভিম ৭.৩ থেকে), পার্ল, পাইথন, র‍্যাকেট, রুবি, টিসিএল ব্যবহার করে স্ক্রিপ্টিংও ভিম সমর্থন করে।

এমন অনেক প্রকল্প রয়েছে যেখানে ভিমকে সুনির্দিষ্ট কার্যে সক্ষম করতে বা এর আচরণে উল্লেখযোগ্য স্বাদ সংযোজন করতে জটিল স্ক্রিপ্ট ও কাস্টমাইজেশনের সমন্বয় করা হয়েছে। উদাহরণস্বরূপ, ক্রিম, যা ভিমকে ক্লিক এন্ড টাইপ এডিটরে পরিণত করে; অথবা ভিমআউটলাইনার, যা ইউনিক্স সদৃশ ব্যবহারকারীকে আরামদায়ক আউটলাইনার প্রদান করে।

উপস্থিতি 
যেখানে "ভি" শুধুমাত্র ইউনিক্স অপারেটিং সিস্টেমের জন্যে ছিলো, ভিম অনেকগুলো অপারেটিং সিস্টেমেই পোর্ট করা হয়েছ, যার মধ্যে অন্যতম অ্যামিগাওএস, আটারি, মিন্ট, বিওএস, ডস, গ্নু/লিনাক্স, ওএস/২, ওএস/৩৯০, রিস্ক ওএস, মরফওএস, মাইক্রোসফট উইন্ডোজ ৯৫ থেকে পরবর্তী সংস্করণ, বিএসডি, এবং ক্লাসিক ম্যাক ওএস।  সাথে সাথে, অ্যাপল ম্যাকওএসের প্রত্যাকটি কপির সাথে ভিম ইন্সটলকৃত অবস্থায় থাকে।

অ্যান্ড্রয়েড এবং আইওএসের জন্যে স্বাধীন পোর্ট রয়েছে।

তথ্যসূত্র

বহিঃসংযোগ 
 

লিনাক্স সফটওয়্যার
ইউনিক্স সফটওয়্যার
ক্রস-প্ল্যাটফর্ম ফ্রি সফটওয়্যার
লিনাক্স লেখা সম্পাদক
ইউনিক্স লেখা সম্পাদক
লেখা সম্পাদক
মুক্ত লেখা সম্পাদক
গ্নু প্রকল্পের সফটওয়্যার
কনসোল অ্যাপ্লিকেশন
১৯৯১-এর সফটওয়্যার
আমিগা সফটওয়্যার
ক্রস-প্ল্যাটফর্ম মুক্ত সফটওয়্যার
রহিম ইয়ার খান

রহিম ইয়ার খান () পাকিস্তানের পাঞ্জাব প্রদেশের একটি শহর।

এটি রহিম ইয়ার খান জেলা এবং রহিম ইয়ার খান তেহসিলের রাজধানী। এই শহরের প্রশাসন নয়টি ইউনিয়ন পরিষদে উপবিভক্ত। ১৮৮১ সালে, ভাওয়ালপুরের নবাব এই শহরের বর্তমান নাম তার প্রথম সন্তান এবং যুবরাজ রহিম ইয়ার খানের নামে দিয়েছিলেন।

জনসংখ্যা
১৯৯৮ সালে শহরের জনসংখ্যা ছিল ২৩৩,৫৩৭, তবে পাকিস্তানের ২০১১ সালের আদমশুমারি অনুসারে, জনসংখ্যা ১৯ বছরে প্রায় ৮০.০২% বৃদ্ধি পেয়ে বেড়ে দাঁড়িয়েছে ৪২০,৪১৯।

শিক্ষা
জেলার স্বাক্ষরতার হার দশম শ্রেণি স্তর বিদ্যালয়ের মোট ৩৮%, যা স্থানীয়ভাবে 'ম্যাট্রিক পরীক্ষায় স্নাতক' নামে পরিচিত।

শিক্ষা প্রতিষ্ঠান 
শহরে কয়েকটি উল্লেখযোগ্য শিক্ষাপ্রতিষ্ঠান রয়েছে, এর কয়েকটি নিম্নরূপ: 
 খাজা ফরিদ প্রকৌশল ও তথ্য প্রযুক্তি বিশ্ববিদ্যালয় 
 শেখ জায়েদ মেডিকেল কলেজ ও হাসপাতাল 
 ভাওয়ালপুর ইসলামিয়া বিশ্ববিদ্যালয়, আরওয়াইকে ক্যাম্পাস
 সরকারি কলোনী উচ্চ বিদ্যালয় 
 বীকনহাউস স্কুল সিস্টেম 
শেখ জায়েদ পাবলিক স্কুল অ্যান্ড কলেজ 
পাঞ্জাব গ্রুপ অফ কলেজ আর্মি পাবলিক স্কুল অ্যান্ড কলেজ 
আল-হুদা গ্রামার স্কুল 
জাতীয় ব্যবসায়িক প্রশাসন ও অর্থনীতি কলেজ 
 জাতীয় গ্যারিসন মাধ্যমিক বিদ্যালয়
 নিমস (NIMS) স্কুল সিস্টেম

তথ্যসূত্র

বহিঃসংযোগ 

রহিম ইয়ার খান জেলার জনবহুল স্থান
পাকিস্তানের পাঞ্জাবের মধ্যে জনবহুল স্থান
পাঞ্জাবের (পাকিস্তান) শহর
পাঞ্জাব, পাকিস্তানের জনবহুল স্থান
রহিম ইয়ার খান জেলা
আরব উপসাগরীয় বিশ্ববিদ্যালয়

আরব উপসাগরীয় বিশ্ববিদ্যালয় মানামা শহর বাহরাইনের একটি সরকারি বিশ্ববিদ্যালয়। এই বিশ্ববিদ্যালয়টি শিক্ষা মন্ত্রণালয়, বাহরাইনের স্বীকৃত এবং উপসাগরীয় সমবায় দেশসমূহ এবং ফেডারেশন অফ ইসলামী বিশ্বের বিশ্ববিদ্যালয়সমূহের অধিভুক্ত। এই বিশ্ববিদ্যালয়টি জিসিসি নাগরিকদের সঙ্গে অন্যান্য আরব নাগরিকদের উচ্চ শিক্ষা বিবেচনা করে প্রতিষ্ঠিত হয়েছে।

ইতিহাস 
আরব উপসাগরীয় অঞ্চলের উচ্চ শিক্ষা আরও সহজলভ্য করার লক্ষে ১৯৭৯ সালে আরব উপসাগরীয় বিশ্ববিদ্যালয় প্রতিষ্ঠিত করার সিদ্ধান্ত নেয়া হয় এবং ছয়টি জিসিসি দেশ সমন্বয়ে ১৯৮০ সালে আরব উপসাগরীয় বিশ্ববিদ্যালয় প্রতিষ্ঠিত হয়। আরব উপসাগরীয় বিশ্ববিদ্যালয় বর্তমান সভাপতি খালিদ এ. আর. আল-অহলী এবং বর্তমান ভাইস-প্রেসিডেন্ট ড. খালেদ তাব্বারা।

প্রতিষ্ঠা 
আরব উপসাগরীয় বিশ্ববিদ্যালয় গড়ে তোলার ধারণাটি উপসাগরীয় সহযোগিতা কাউন্সিল (জিসিসি) আরব উপসাগরীয় অঞ্চলেের উচ্চ শিক্ষা গুরুত্বের উপর ভিত্তি করে প্রতিষ্ঠা করা হয়েছিল। সমাজের সাথে যুক্ত বিভিন্ন পেশাগত এবং বিশেষজ্ঞদের ক্ষেত্রে (জি সি সি) দেশের চাহিদাগুলো পূরণের জন্য আরব উপসাগরীয় বিশ্ববিদ্যালয় প্রতিষ্ঠা করেন।

জি সি সি উপসাগরীয় অঞ্চলে সাংস্কৃতিক, সামাজিক ও অর্থনৈতিক পরিস্থিতি পর্যালোচনা করার পর যে সমস্যাটির মুখোমুখি হয় সেটি হলো উপসাগরীয় অঞ্চলের শিক্ষা ব্যবস্থা। উজ্জ্বল ভবিষ্যতের প্রতি ঐক্যবদ্ধতা, মস্তিষ্কের সহ-অস্তিত্ব, মানসিকতা এবং সমাজের সদস্যদের জ্ঞানের অগ্রগতির বিস্তৃতি তৈরি করা, যা বিভিন্ন অঞ্চলে এলাকা ও প্রবৃদ্ধিকে উন্নীত করবে এ লক্ষ নিয়ে উপসাগরীয় অঞ্চলে আরব উপসাগরীয় বিশ্ববিদ্যালয় স্থাপনা করা হয়।

ক্যাম্পাস 
বিশ্ববিদ্যালয়ের ক্যাম্পাস বাহরাইনের রাজধানী মানামা শহরে প্রাণকেন্দ্র অবস্থিত। বিশ্ববিদ্যালয় বিদ্যায়তনে সালমানিয়া মেডিকেল কমপ্লেক্স (এসএমসি), কলেজ অফ হেলথ সাইন্স, বাহরাইন ও সালমানিয়া হাসপাতাল অবস্থিত। ২০১১ সালের জানুয়ারি মাসে বিশ্ববিদ্যালয় বিদ্যায়তনে সুলাইমান আল হাবিব মেডিকেল গ্রুপ স্থাপন করা হয়, এছাড়াও বিশ্ববিদ্যালয় ক্যম্পাসে বিশ্ববিদ্যালয়ের মেডিকেল সেন্টার স্থাপন করা হয়।

এছাড়াও আরব উপসাগরীয় বিশ্ববিদ্যালয়ে ২০০৭ সালে ফরাসি আরব ম্যানেজমেন্ট স্কুল নির্মিত হয়।

গবেষণা কেন্দ্র 
আরব উপসাগরীয় বিশ্ববিদ্যালয় গবেষণা ক্ষেত্রে বিশুদ্ধ ও ফলিত বিজ্ঞান গবেষণা কেন্দ্র এবং আরব উপসাগরীয় জার্নাল, বৈজ্ঞানিক গবেষণা কেন্দ্র রয়েছে।

অধ্যাপক মঈজ বাখিয়েট আরব উপসাগরীয় বিশ্ববিদ্যালয়ের সঙ্গে একটি নতুন পলিপেপতিদে (ইসরা) সাহায্য করার জন্য অনাক্রম্যতন্ত্র যুদ্ধ , এইডস ও অন্যান্য রোগ নির্ণয় এবং গবেষণার জন্য একটি আধুনিক গবেষণাগারের নকশা করেন।

আরও দেখুন 
 আরব ওপেন ইউনিভার্সিটি
 মদীনা ইসলামী বিশ্ববিদ্যালয়
 জারকা বিশ্ববিদ্যালয়

তথ্যসূত্র

বহিঃসংযোগ 

১. আরব উপসাগরীয় বিশ্ববিদ্যালয়ের ওয়েবসাইট

২.
পর্যালোচনা 4icu.org

৩. আরব উপসাগরীয় বিশ্ববিদ্যালয়ের ওয়েবসাইট (ফরাসি)

মানামায় শিক্ষা
১৯৮০-এ প্রতিষ্ঠিত শিক্ষাপ্রতিষ্ঠান
১৯৮০-এ প্রতিষ্ঠিত বিশ্ববিদ্যালয় ও কলেজ
চণ্ডী লাহিড়ী

চণ্ডী লাহিড়ী  (১৩ মার্চ ১৯৩১ — ১৮ জানুয়ারি ২০১৮) ছিলেন একজন ভারতীয় বাঙালি ব্যঙ্গচিত্রী ও লেখক।

জন্ম ও শিক্ষাজীবন
চণ্ডী লাহিড়ী ব্রিটিশ ভারতের নদীয়ার নবদ্বীপের বুড়ো শিবতলায় তাঁর মামার বাড়িতে ১৯৩১ খ্রিস্টাব্দের ১৩ মার্চ জন্মগ্রহণ করেন। পিতা মোহিনীমোহন লাহিড়ী ছিলেন বর্ধমান জেলার চণ্ডীপুরের বাসিন্দা। প্রথমে নবদ্বীপ হিন্দু স্কুলে তাঁর পড়াশোনা শুরু হয়। নবদ্বীপ বিদ্যাসাগর কলেজ থেকে স্নাতক হন। পরে চলে আসেন কলকাতায়। কলকাতা বিশ্ববিদ্যালয় থেকে বাংলায় এম.এ.করেন।

ব্যঙ্গচিত্র জীবন
দীর্ঘ পাঁচ দশক ধরে বাংলা কার্টুনচর্চার সাথে যুক্ত ছিলেন তিনি। ১৯৫২ সালে তাঁর কর্মজীবন শুরু হয় দৈনিক লোকসেবক পত্রিকায় সাংবাদিকতার কাজে। এরপর ১৯৬১ সালে ব্যঙ্গচিত্রী হিন্দুস্তান স্ট্যান্ডার্ড পত্রিকায় কার্টুনচর্চা শুরু করেন। আনন্দবাজার পত্রিকায় ১৯৬২ সালে যোগ দিয়েছিলেন। এছাড়াও সর্বভারতীয় নানা পত্রিকায় কার্টুন এঁকেছেন। তাঁর অসংখ্য ব্যঙ্গচিত্র ভারতের বিভিন্ন পত্রপত্রিকায় প্রকাশিত হয়েছে। পশ্চিমবঙ্গ  রাজ্যের ক্রেতা সুরক্ষা দফতরের জন্য কার্টুন এঁকেছেন তিনি। চণ্ডী লাহিড়ীর সৃষ্ট পকেট কার্টুন 'তির্যক' ও ছোটোদের জন্য সৃষ্ট কমিকস জনপ্রিয় হয়। রাজনৈতিক ও সামাজিক দুই ধরনের কার্টুন আঁকতেন চণ্ডী লাহিড়ী। তিনি কার্টুন নিয়ে বেশ কয়েকটি বই লিখেছেন। যার মধ্যে রয়েছে কার্টুনের ইতিবৃত্ত, বাঙালির রঙ্গব্যঙ্গচর্চা, গগনেন্দ্রনাথ: কার্টুন ও স্কেচ। তাঁর কার্টুন সংগ্রহের নাম চণ্ডী লুকস অ্যারাউন্ড এবং ভিজিট ইন্ডিয়া উইথ চণ্ডী।

ব্যঙ্গচিত্রী হিসেবে ডেভিড লোয়ির অনুরাগী ভক্ত ছিলেন তিনি। তাঁর সমকালীন শিল্পী হিসেবে বিখ্যাত সাহিত্যিক আর. কে. নারায়ণের ভাই ব্যঙ্গচিত্রী রাসীপুরম কৃষ্ণস্বামী লক্ষ্মণ, মারিও মিরান্দা, কুট্টি প্রমুখের সঙ্গে তাঁর সখ্যতা গড়ে উঠেছিল।

অ্যানিমেশন 
কেবল ব্যঙ্গচিত্র অঙ্কন নয়, নিজের দক্ষতায় অনেকগুলি অ্যানিমেশন চলচ্চিত্রও নির্মাণ করেছেন তিনি, যার মধ্যে 'হংসরাজ', 'ধন্যিমেয়ে', 'মৌচাক', 'চারমূর্তি' প্রভৃতি খুবই বিখ্যাত। তাঁর মেয়ে তৃণার সঙ্গে যৌথভাবে 'মানুষ কি করে মানুষ হল' নামে তাঁর একটি নৃবিজ্ঞান বিষয়ক কাজের জন্য দিল্লি বিশ্ববিদ্যালয়ের পক্ষ থেকে নরসিংহ দাস পুরস্কারে সম্মানিত হন চণ্ডী লাহিড়ী।

প্রকাশনা 
 Visit India with Chandi (চণ্ডীর সাথে ভারত পরিব্রাজন)। কলকাতা: ইন্ডিয়ান পাবলিকেশনস, ১৯৭৩।
 Chandi Looks Around (তাকিয়ে দেখেন চণ্ডী)। কলকাতা: এম. সি. সরকার অ্যান্ড সানস, ১৯৮৭।
 কার্টুনের ইতিবৃত্ত। কলকাতা: তথ্য ও সংস্কৃতি বিভাগ, পশ্চিমবঙ্গ সরকার, ১৯৯৫; কলকাতা: পশ্চিমবঙ্গ বাংলা আকাদেমি, ২০১৯।
 কথায় কথায়। কলকাতা: নিউ এজ পাবলিশার্স, ২০০৩। লেখক-সমাহৃত চুটকি ও ঘটনাণুর (অ্যানেকডোট) সংকলন।
 গগনেন্দ্রনাথ: কার্টুন ও স্কেচ। কলকাতা: সাহিত্য সংসদ, ২০০৪।
 বাঙালির রঙ্গব্যঙ্গচর্চা (সম্পা.)। কলকাতা: পত্রভারতী, ২০১৬।

মৃত্যু 
২০১৮ সালের ১৮ জানুয়ারি চণ্ডী লাহিড়ীর মৃত্যু হয়।

তথ্যসূত্র

ভারতীয় চিত্রশিল্পী
বাঙালি শিল্পী
১৯৩১-এ জন্ম
২০১৮-এ মৃত্যু
ভারতীয় কার্টুন শিল্পী
২০শ শতাব্দীর ভারতীয় চিত্রশিল্পী
নদিয়া জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
ফাতিমেহ পাহলভি

ফাতিমেহ পাহলভি (; ৩০ অক্টোবর ১৯২৮ – ২ জুন ১৯৮৭) ছিলেন ইরানের রাজকন্যা এবং ইরানের শাহ রেজা শাহ পাহলভির দশম এবং তার চতুর্থ স্ত্রী এসমাত দৌলতশাহির চতুর্থ কন্যা। পাহলভি রাজবংশের সদস্য হিসেবে সাম্রাজ্যের অনুষ্ঠানিক ব্যবহারশৈলী অনুযায়ী তাকে "আপনার রাজকীয় মহিমা" সম্মোধন করা হতো।

প্রাথমিক জীবন ও শিক্ষা
ফাতিমেহ পাহলভি ১৯২৮ সালের ৩০ অক্টোবর ইরানের তেহরানে পাহলভি রাজবংশে জন্ম নেন। তিনি ইরানের রেজা শাহ পাহলভির দশম এবং তার চতুর্থ ও শেষ স্ত্রী এসমাত দৌলতশাহির চতুর্থ কন্যা। ফাতিমেহর মা দৌলতশাহি ছিলেন কাজার রাজবংশের সদস্য এবং যিনি ১৯২৩ সালে পাহলভি রাজবংশের রেজা শাহকে বিয়ে করেছিলেন। ফাতিমেহ ছিলেন আবদুল রেজা পাহলভি, মাহমুদ রেজা পাহলভি এবং হামিদ রেজা পাহলভির পূর্ণ বোন। মুকুটলাভকারী যুবরাজ মোহাম্মদ রেজা পাহলভি তার বৈমাত্র ভাই ছিলেন।

ফাতিমেহ এবং তার ভাইয়েরা তাদের পিতামাতার সাথে তেহরানের মার্বেল প্রাসাদে থাকতেন। তিনি তেহরানে আনোশিরাভন ডাদগার বালিকা বিদ্যালয়ে শিক্ষা গ্রহণ করেছিলেন ছিলেন।

ক্রিয়াকলাপ

ফাতিমেহর সৎভাই মোহাম্মদ রেজা পাহলভির রাজত্বকালে, তিনি একটি বোলিং ক্লাবের মালিকানা এবং ব্যবসায়ের সাথে জড়িত ছিলেন, পাশাপাশি তাদের নির্মাণ, উদ্ভিজ্জ তৈল উৎপাদন ও প্রকৌশল সম্পর্কিত সংস্থাগুলোর অংশীদার ছিলেন। সে সময়ে তার প্রায় ৫০০ মিলিয়ন ডলারের সম্পত্তি ছিল। তার সম্পত্তি মূলত তার দ্বিতীয় স্বামী, খাতামি দ্বারা সামরিক ঠিকাদারদের কাছ থেকে "কমিশন" সংগ্রহের ফলস্বরূপ। ফাতিমেহ এছাড়াও ইরানে উচ্চশিক্ষা সংক্রান্ত কর্মকাণ্ডে জড়িত ছিলেন।

ব্যক্তিগত জীবন
ফাতিমেহ পাহলভি দুইবার বিয়ে করেছিলেন। ১৯৫০ সালের ১৩ এপ্রিল তিনি ইতালির সিভিটভ্যাচিয়াতে এক নাগরিক অনুষ্ঠানে ভিনসেন্ট লী হিলিয়ারের (১৯২৪-৭ জুলাই ১৯৯৯) সাথে বিয়ে করেন। বিয়েরসূত্রে হিলিয়ার ইসলামে রূপান্তরিত হয়েছিলেন। ১৯৫০ সালের ১০ মে তারা প্যারিসে ইরানের দূতাবাসে একটি ধর্মীয় অনুষ্ঠানে যোগ দেন। হিলিয়ার ছিলেন ফাতিমেহর ভাই আব্দুল রেজা পাহলভির বন্ধু। ইরানে পরবর্তী সফরকালে ফাতিমেহ ও হিলিয়ারের সাক্ষাৎ ঘটে। সম্ভবত ইরানে নেতিবাচক প্রতিক্রিয়া দেখা দেওয়ার কারণে শাহ মোহাম্মদ রেজা এই বিয়ের পুরোপুরি সমর্থন করেন নি। তাদের তিন সন্তানের, দুই ছেলে কায়ভান ও দারিয়ুষ এবং এক মেয়ে রানা, যিনি ১৯৫৪ সালে শৈশবকালেই দুর্ঘটনাক্রমে মারা যান। সেপ্টেম্বর ১৯৫৯ সালে এই দম্পতির বিচ্ছেদ ঘটে।

হিলিয়ারের সাথে বিচ্ছেদের পর, ফাতিমেহ ১৯২৪ সালের ২২ নভেম্বর ইরানের বিমান বাহিনীর কমান্ডিং জেনারেল মোহাম্মদ আমির খাতামির সাথে বিয়ে করেন। শাহ ও তার বাগদত্তা ফারাহ দিবা বিয়ের অনুষ্ঠানে উপস্থিত ছিলেন। তাদের দুই পুত্র কামবিয (জন্ম ১৯৬১) এবং রামিন (জন্ম ১৯৬৭) এবং এক কন্যা পারি (জন্ম ১৯৬২)।

শাহের রাজত্বকালে, ফাতিমেহ সানবার্ট টায়রার পোশাক পরতেন এবং তিনি এই পোশাক পরিধানকারী প্রথম এবং একমাত্র ব্যক্তি হিসেবে ছিলেন পরিচিত।

১৯৭৯ সালে ইসলামি বিপ্লবের আগে ফাতিমেহ ইরান ত্যাগ করেছিলেন। মৃত্যুপূর্ব পর্যন্ত তিনি লন্ডনে বাস করেন।

মৃত্যু
ফাতিমেহ পাহলভি ১৯৮৭ সালের ২ জুন ৫৮ বছর বয়সে যুক্তরাজ্যের লন্ডনে মারা যান।

সম্মাননা

জাতীয় সম্মাননা
  ডেম গ্র্যান্ড কর্ডন ইম্পেরিয়াল অর্ডার অব দ্য প্লাইয়েডস, দ্বিতীয় ক্লাস।

বিদেশি সম্মাননা
  গণপ্রজাতন্ত্রী জার্মানির অর্ডার অব মেরিট (২১ অক্টোবর ১৯৬৫) গ্র্যান্ড ক্রস।

তথ্যসূত্র

বহিঃসংযোগ

১৯২৮-এ জন্ম
১৯৮৭-এ মৃত্যু
ইরানি ব্যবসায়ী
ইরানি নারী রাজপদ
রেজা শাহ
পাহলভি রাজবংশের ব্যক্তি
যুক্তরাজ্যে ইরানি বিপ্লবের নির্বাসিত
যুক্তরাজ্যে ইরানি অভিবাসী
অর্ডার অব দ্য প্লাইয়েডস (ইরান) প্রাপক
অর্ডার অব দ্য প্লাইয়েডস দ্বিতীয় শ্রেণী প্রাপক (ইরান)
ইরানি শিয়া মুসলিম
তেহরানের ব্যক্তি

ইংল্যান্ডে ক্যান্সারে মৃত্যু
হাজী সেলিম

মোহাম্মদ সেলিম (জন্ম: ৫ অক্টোবর ১৯৫৮) একজন বাংলাদেশী রাজনীতিবিদ, ব্যবসায়ী ও সংসদ সদস্য, যিনি হাজী সেলিম বা হাজী মোঃ সেলিম নামে পরিচিত। তিনি বাংলাদেশ আওয়ামী লীগের রাজনীতির সাথে জড়িত এবং জাতীয় সংসদের তিন মেয়াদে নির্বাচিত সংসদ সদস্য।

প্রাথমিক জীবন 
হাজী মোহাম্মদ সেলিম ৫ অক্টোবর ১৯৫৮ সালে ঢাকায় জন্মগ্রহণ করেন। তার পিতা চাঁন মিয়া সরদার ও মাতা সালেহা বেগম। তিনি নবম শ্রেণী পর্যন্ত লেখাপড়া করেছেন।

কর্মজীবন 
১৯৯৬ সালে হাজী সেলিম ঢাকা-৮ আসন থেকে প্রথম সংসদ সদস্য নির্বাচিত হন। ২০০১ সাধারণ নির্বাচনে তিনি আওয়ামীগের প্রার্থী হয়ে নির্বাচনে অংশগ্রহণ করলেও বিএনপির নাসির উদ্দিন আহমেদ পিন্টুর নিকট পরাজিত হন। ২০১৪ সাধারণ নির্বাচনে আওয়ামী লীগ থেকে মনোনয় না পাওয়ায় তিনি স্বতন্ত্র প্রার্থী হয়ে নির্বাচনে অংশগ্রহণ করেন এবং নিজ দলীয় প্রার্থী মোস্তফা জালাল মহিউদ্দিনকে পরাজিত করে সংসদ সদস্য নির্বাচিত হন। তিনি  স্বতন্ত্র প্রার্থী হয়ে নির্বাচন করায় অবিভক্ত ঢাকা মহানগর আওয়ামী লীগের যুগ্ম সাধারণ সম্পাদক এর পদ হারান। ২০১৪ সালে, সেলিম সংসদের ১৬ জন স্বতন্ত্র সদস্যদের নিয়ে জোট গঠন করেন।  ২০১৮ সালে অনুষ্ঠিত একাদশ জাতীয় সংসদ নির্বাচনে সেলিম বাংলাদেশ আওয়ামী লীগের মনোনয়নে পুনরায় অংশগ্রহণ করেন এবং বিজয়ী হন।

দুর্নীতির মামলায় সাজা হওয়ায় সংসদ সদস্য (এমপি) পদ হারাচ্ছেন হাজী মোহাম্মদ সেলিম। সংবিধান অনুযায়ী তার সংসদ সদস্য পদ থাকবে না বলে মন্তব্য করেছেন দুর্নীতি দমন কমিশনের (দুদক) আইনজীবী খুরশীদ আলম খান।

তথ্যসূত্র

জীবিত ব্যক্তি
১৯৫৮-এ জন্ম
ঢাকা জেলার রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
বাংলাদেশের বন্দী ও আটক
বাংলাদেশের স্বতন্ত্র রাজনীতিবিদ
অপরাধে দোষী সাব্যস্ত বাংলাদেশী রাজনীতিবিদ